

PARLAMENTUL  ROMÂNIEI
CAMERA  DEPUTAŢILOR


	COMISIA JURIDICĂ, 
DE DISCIPLINĂ ŞI IMUNITĂŢI
	
	            Bucureşti, 3 noiembrie 2021
             Nr.  Pl-x  639/2019




BIROULUI  PERMANENT
AL
CAMEREI DEPUTAŢILOR


		Vă înaintăm, alăturat, RAPORTUL asupra Propunerii legislative pentru completarea art.32 alin.(1) din Ordonanţa Guvernului nr.2/2001 privind regimul juridic al contravenţiilor, trimisă cu adresa nr. Pl- x 639/2019. 
     În raport cu obiectul şi conţinutul său, propunerea legislativă face parte din categoria legilor ordinare.

PARLAMENTUL  ROMÂNIEI

RAPORT

asupra
Propunerii legislative pentru completarea art.32 alin.(1) din Ordonanţa Guvernului nr.2/2001 privind regimul juridic al contravenţiilor

	În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru completarea art.32 alin.(1) din Ordonanţa Guvernului nr.2/2001 privind regimul juridic al contravenţiilor, trimisă cu adresa nr. Pl-x 639/2019.
Potrivit prevederilor art. 75 din Constituţia României, republicată şi ale art. 91 alin. (9) pct. 1 din Regulamentul Camerei Deputaţilor, republicat, Camera  Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în ședința din 26 noiembrie 2019.
	Consiliul Legislativ, prin avizul cu nr.865/09.10.2019a avizat favorabilpropunerea legislativă, cu observații și propuneri.
Consiliul Economic și Social a avizat favorabil inițiativa  legislativă.
Guvernul României a transmis două puncte de vedere în anii 2020 și 2021 prin care nu susține adoptarea propunerii legislative.
Comisia pentru administrație publică și amenajarea teritoriului a avizat favorabil propunerea legislativă prin avizul nr. 4c-7/559 din 10 decembrie 2019.
Comisia pentru drepturile omului, culte și problemele minorităților naționale a avizat negativ propunerea legislativă prin avizul nr. 4c-6/773/11 decembrie 2019.
[bookmark: _GoBack]Propunerea legislativă are ca obiect de reglementaremodificarea art.32 alin.(1) din Ordonanţa Guvernului nr.2/2001, în sensul stabilirii competenței judecătoriei în a cărei rază teritorială îşi are domiciliul sau sediul contravenientul de a judeca plângerea împotriva procesului-verbal de constatare a contravenției și de aplicare a sancțiunii, alternativ cu competența judecătoriei în a cărei circumscripție a fost săvârșită contravenția.
În conformitate cu prevederile art. 62 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive, avizul Consiliului Legislativ, avizul Consiliului Economic și Socialși punctele de vedere ale Guvernului României în şedinţa organizată în sistem mixt (fizic/online) din 3 noiembrie 2021. 
	La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
	Cu ocazia dezbaterilor s-a constatat că soluțiile propuse prin inițiativa legislativă ar fi trebuit reanalizate sub aspectele reținute în jurisprudența Curții Constituționale, respectiv în Decizia Curții Constituționale nr. 882/2015.
	De asemenea, s-a apreciat că soluția propusă nu doar că este de natură să afecteze buna administrare a justiției, îngreunând procedura de judecată și aflarea adevărului judiciar, ci poate crea disfuncționalități la nivelul instituțiilor din care fac parte agenții constatatori.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor  respingerea Propunerii legislative pentru completarea art.32 alin.(1) din Ordonanţa Guvernului nr.2/2001 privind regimul juridic al contravenţiilor.
În raport cu obiectul şi conţinutul reglementării, propunerea legislativă face parte din categoria legilor ordinare.




                         PREŞEDINTE,                                       SECRETAR,

                  Mihai Alexandru Badea                             Ladányi László-Zsolt








Șef serviciu, 
Paul Şerban

